**Deklaration for anvendt Generativ Kunstig Intelligens (GAI)**

**– gældende version fra 4. juni 2025**

**Brug af GAI i projekter**

I henhold til de [nye regler og anbefalinger på Aarhus Universitet](https://studerende.au.dk/gai) omkring brug af værktøjer baseret på Generative Artificial Intelligence (GAI) skal du vedlægge en deklaration som bilag til opgavebesvarelser, der angiver, om du har anvendt sådanne værktøjer.

Bemærk dog følgende: Hvis du ikke har brugt GAI-værktøjer, skal du *ikke* vedlægge en deklaration, ligesom der *ikke* forventes en deklaration ved stedprøver.

Hvis du *har* brugt GAI-værktøjer, skal du i deklarationen angive, *hvilke* værktøjer du har brugt, og *hvordan* du har brugt dem.

Ved at deklarere din brug af GAI-værktøjer sikrer du, at der ikke opstår udfordringer i forhold til reglerne om eksamenssnyd.

Du vil ikke blive bedømt på din måde at bruge GAI-værktøjer på. Din opgavebesvarelse vil som altid kun blive bedømt ud fra læringsmålene i kursusbeskrivelsen eller studieordningen. Formålet med deklarationen er udelukkende, at du godtgør, at du har forholdt dig til, om du har anvendt GAI-værktøjerne på en fornuftig måde.

Du skal dog være opmærksom på, at der i forbindelse med visse kurser, hvor GAI er integreret i fagligheden, er en forventning om, at en refleksion over anvendelsen af GAI-værktøjer indgår som en del af et metodeafsnit. Du skal huske at tjekke, hvorvidt det er tilfældet, ved at spørge din vejleder eller din underviser.

Opmærksomhedspunkter:

* Husk altid at undersøge gældende regler og retningslinjer for brug af GAI på [studerende.au.dk.](https://studerende.au.dk/gai)
* Du kan også opsøge information på din studieportal.
* Vær opmærksom på ikke at fodre GAI-værktøjer med personfølsomme eller andre fortrolige oplysninger.
* Hvis du har brugt GAI-værktøjer til at genere tekst, skal du deklarere, hvordan du har brugt værktøjerne. Husk at følge [reglerne](https://studerende.au.dk/proever/eksamenssnyd/kend-reglerne-naar-du-skal-til-eksamen) for korrekt parafrasering.
* Hvis du har citeret direkte fra tekst, der er genereret af GAI, skal du angive det som citat med en reference til det GAI-værktøj, der er benyttet – se vejledning på [AU Library](https://library.au.dk/studerende/referencehaandtering).

**Sådan deklarerer du brugen af GAI-værktøjer**

I din deklaration af brugen af GAI-værktøjer, skal du som minimum:

1. tilkendegive, at du har brugt GAI,
2. angive, hvilken teknologi du har brugt,
3. beskrive, hvordan information er blevet genereret, beskrive de anvendte input samt forklare, hvordan du brugte outputtet i opgavebesvarelsen.

Du skal bruge følgende skema, når du laver din deklaration.

**Deklaration for anvendelse af GAI-værktøjer**

|  |
| --- |
|  |
|  **Jeg/vi har benyttet generativ kunstig intelligens til udfærdigelse af dette projekt** *(X). Oplist, hvilke GAI-værktøjer der er benyttet (husk version):*  *Vi har brugt ChatGPT version GPT-4o samt Gemini 2.5 Pro* |
| **Jeg/vi har brugt GAI-værktøjer på følgende vis***)*  Der er blevet brugt GAI til **feedback på egen tekst**. Her er der blevet brugt GAI til at finde alternative måder at skrive til mere retvisende og fyldestgørende tekster.  Der er blevet brugt GAI til **at forstå et emne bedre** ved at henvise til tekster og kilder, og prøve at få GAI til at forklare en tekst bedre, eller vise mellemregninger  Der er blevet brugt GAI **til programmeringsopgaver,** men det er blevet brugt i meget begrænset omfang, f.eks. til at producere kode til en enkelt visuel figur  Der er blevet brugt GAI **til at komme med inspiration** til introduktionen, og hvordan at teksten skal formuleres. Dog er intet blevet kopieret og sat ind, det er udelukkende blevet brugt til inspiration |
|  |